CELEX: C2004/228/50
Language: et
Date: 2004-09-11 00:00:00
Title: Kohtuasi C-279/04: Eelotsusetaotlus, mille esitas Retten i Hørsholm 04.06.2004 kohtuasjas Anklagemyndigheden versus Steffen Ryborg

11.9.2004   
            
            
               ET
            
            
               Euroopa Liidu Teataja
            
            
               C 228/25
            
         Eelotsusetaotlus, mille esitas Retten i Hørsholm 04.06.2004 kohtuasjas Anklagemyndigheden versus Steffen Ryborg
   (Kohtuasi C-279/04)
   (2004/C 228/50)
   Euroopa Ühenduste Kohus on saanud Retten i Hørsholm (Taani) 04.juunil 2004.a. otsustatud eelotsusetaotluse kohtuasjas Anklagemyndigheden v. Steffen Ryborg, mis saabus kohtukantseleisse 28.juunil 2004.a.
   Retten i Hørsholm (Taani) palub Euroopa Kohtult eelotsust järgmistes küsimustes:
   
               1.a
            
            
               Kas EÜ asutamislepingu artikleid 39, 49 ja 10 tuleb tõlgendada nii, et liikmesriigil ei ole õigust nõuda selliste mootorsõidukite registrisse kandmist, mis kuuluvad naaberliikmesriigis asuvale tööandjale ja mida töötaja, kelle elukoht on esmalt mainitud liikmesriigis, kasutab mõlemas liikmesriigis nii tööalaselt kui vabal ajal?
            
         
               1.b
            
            
               Juhul, kui 1.a. küsimust hinnates tuleb arvesse võtta seda, kas mootorsõiduki kasutamine erasõitudeks on ametialase kasutamisega võrreldes teisejärguline, siis milliste kriteeriumite põhjal peab liikmesriigi kohus otsustama mootorsõiduki töövälisteks sõitudeks kasutamise teisejärgulisuse tööalaste sõitude suhtes, kui eeldatakse, et sõidukit kasutatakse ametialaselt, vt. otsus kohtuasjas C-127/86: Yves Ledoux, [1988] EKL, lk 3741, p 18.